Փառատոնի գեղարվեստական տնօրենն էր երիտասարդական նվագախմբի դիրիժոր Սերգեյ Սմբատյանը, ով լավագույնս իրականացրեց իր ուսերին դրված ծանրությունը։ Ինչպես մասնակիցներին դիմել էր իր ուղերձում Մշակույթի աջակցության Եվրոպական հիմնադրամի նախագահ Կոնստանտին Իշխանովը,,, Հայաստանը հանդիսանում է աշխարհի երաժշտական կենտրոններից մեկը եւ հայտնի է իր երաժիշտներով, արվեստագետներով եւ կոմպոզիտորներով: Մենք որոշեցինք Հայաստանի մայրաքաղաքում՝ Երեւանում հյուրընկալել դաշնամուրային մրցույթը եւ այն ընդգրկել 11 միջազգային դաշնամուրային մրցաշարերի մեծ շարքում, քանի որ յուրաքանչյուր մրցույթի լավագույն 5 մասնակիցները անվճար մասնակցություն կունենան 2018 թ.ի ապրիլի 18-30-ը նախատեսված «Մալթայի միջազգային երաժշտական փառատոն»ին, որը նվիրված է Վալլետտա 2018-ին»: Հիշեցնենք, որ Մալթայի մայրաքաղաքը հռչակվել է 2018 թվականի Եվրոպական մշակութային քաղաք։